TELŠIŲ RAJONO SAVIVALDYBĖS TARYBA
SPRENDIMAS
DĖL PRITARIMO IR LĖŠŲ SKYRIMO PROJEKTAMS „BIOKURO KATILO ĮRENGIMAS LUOKĖS VIDURINĖJE MOKYKLOJE“ IR „BIOKURO KATILO ĮRENGIMAS PAVANDENĖS PAGRINDINĖJE MOKYKLOJE“
2011 m. rugsėjo 29 d. Nr. T1-214
Telšiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 41 punktu, Telšių rajono savivaldybės taryba nusprendžia:

1.	Pritarti Luokės vidurinės mokyklos teikiamam projektui „Biokuro katilo įrengimas Luokės vidurinėje mokykloje“ pagal Klimato kaitos specialiosios programos priemonę „Biokuro katilų iki 500 kW galingumo įrengimas visuomeninės paskirties pastatuose“.

2.	Pritarti Pavandenės pagrindinės mokyklos teikiamam projektui „Biokuro katilo įrengimas Pavandenės pagrindinėje mokykloje“ pagal Klimato kaitos specialiosios programos priemonę „Biokuro katilų iki 500 kW galingumo įrengimas visuomeninės paskirties pastatuose“.

3.	Apmokėti iš savivaldybės biudžeto netinkamas finansuoti, tačiau projektams „Biokuro katilo įrengimas Luokės vidurinėje mokykloje“ ir „Biokuro katilo įrengimas Pavandenės pagrindinėje mokykloje“ įgyvendinti būtinas išlaidas ir tinkamų išlaidų dalį, kurios nepadengia projektams skiriamas finansavimas.

Savivaldybės meras	Vytautas Kleiva

Edita Kuliešienė, tel. (8 444) 56 186, faks. (8 444) 52 229, el. p. investicija3@telsiai.lt